CELEX: C2006/048/22
Language: fi
Date: 2006-02-25 00:00:00
Title: Asia C-405/05: Euroopan yhteisöjen komission  18.11.2005  Ison-Britannian ja Pohjois-Irlannin yhdistynyttä kuningaskuntaa vastaan nostama kanne

25.2.2006   
            
            
               FI
            
            
               Euroopan unionin virallinen lehti
            
            
               C 48/11
            
         Euroopan yhteisöjen komission 18.11.2005 Ison-Britannian ja Pohjois-Irlannin yhdistynyttä kuningaskuntaa vastaan nostama kanne
   (Asia C-405/05)
   (2006/C 48/22)
   Oikeudenkäyntikieli: englanti
   Euroopan yhteisöjen komissio on nostanut 18.11.2005 Euroopan yhteisöjen tuomioistuimessa kanteen Ison-Britannian ja Pohjois-Irlannin yhdistynyttä kuningaskuntaa vastaan. Kantajan asiamiehinä ovat Sara Pardo Quintillan, Xavier Lewis ja Hubert van Vliet, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että Ison-Britannian ja Pohjois-Irlannin yhdistynyt kuningaskunta ei ole noudattanut neuvoston direktiivin 91/271/ETY (1) 4 artiklan 1 ja 3 kohdan mukaisia velvoitteitaan, koska se ei ole varmistanut, että Bangorin, Brightonin, Broadstairsin, Carrickfergusin, Colerainen, Donaghadeen, Larnen, Lerwickin, Londonderryn, Margaten, Newtonabbeyn, Omaghin ja Portrushin taajamien yhdyskuntajätevedet käsitellään asianmukaisesti.
            
         
               2.
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Ison-Britannian ja Pohjois-Irlannin yhdistynyt kuningaskunta on rikkonut direktiivin 4 artiklan 1 ja 3 kohtaa, koska se ei ole varmistanut kaiken Bangorin, Broadstairsin Carrickfergusin, Colerainen, Londonderryn, Larnen, Lerwickin, Margaten, Newtonabbeyn, Omaghin, Brightonin, Portrushin, Donaghadeen ja Bideford/Northamin taajamissa tuotetun ja vesistöön johdettavan jäteveden asianmukaista käsittelyä. Lisäksi se, että Portrushin, Newtonabbeyn, Bangorin, Londonderryn ja Larnen taajamien huomattavia uusia asuinalueita ei ole valvottu tai varmistettu, että niiden hyväksyntään on liitetty vaikutuksia lieventäviä toimenpiteitä, tekee edellä mainittujen säännösten rikkomisen vakavammaksi näissä viidessä taajamassa.
   
      (1)  Yhdyskuntajätevesien käsittelystä 21 päivänä toukokuuta 1991annettu neuvoston direktiivi 91/271/ETY (EYVL L 135, 30.5.1991, s. 40)